

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

มกราคม 25๖๔

เรื่อง แจ้งผลการประชุมคัดกรองข้อมูลประกอบการประเมินศูนย์การเรียนรู้ตามหลักปรัชญาของเศรษฐกิจพอเพียง   
 ด้านการศึกษา ประจำปีการศึกษา ๒๕๖๓

เรียน ผู้ว่าราชการจังหวัด (ตามรายชื่อแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๓/ว ๓๔๕๖ ลงวันที่ ๖ พฤศจิกายน ๒๕๖๓

สิ่งที่ส่งมาด้วย สำเนาหนังสือกระทรวงศึกษาธิการ ที่ ศธ ๐๒๑๔๕/๘๐   
 ลงวันที่ ๘ มกราคม ๒๕๖๔ จำนวน ๑ ชุด

ตามที่กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่น  
ที่จัดการศึกษาทราบการปรับปรุงปฏิทินการประเมินสถานศึกษาพอเพียง และการประเมินศูนย์การเรียนรู้  
ตามหลักปรัชญาของเศรษฐกิจพอเพียง ด้านการศึกษา ให้สอดคล้องตามแนวทางการเปิด-ปิดภาคเรียน   
ปีการศึกษา ๒๕๖๓ เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)   
เมื่อสถานศึกษามีความพร้อมให้ยื่นเรื่องขอรับการประเมินตามรอบการประเมินที่กำหนด และมีสถานศึกษาพอเพียงในจังหวัด ขอรับการประเมินเป็นศูนย์การเรียนรู้ตามหลักปรัชญาของเศรษฐกิจพอเพียง ด้านการศึกษา นั้น

กรมส่งเสริมการปกครองท้องถิ่น ได้รับแจ้งจากกระทรวงศึกษาธิการว่า ได้จัดประชุม  
คณะกรรมการคัดกรองข้อมูลประกอบการประเมินศูนย์การเรียนรู้ตามหลักปรัชญาของเศรษฐกิจพอเพียง   
ด้านการศึกษา ประจำปีการศึกษา ๒๕๖๓ เรียบร้อยแล้ว ซึ่งมีสถานศึกษาในสังกัดองค์กรปกครองส่วนท้องถิ่น  
ผ่านการคัดกรองข้อมูลฯ จำนวน ๑๘ แห่ง จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาขอรับการประเมินดังกล่าวทราบ และเตรียมความพร้อมรับการประเมินจากสำนักงานศึกษาธิการภาคต่อไป   
รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง.อสถ. ......................................

ผอ.กศ. ..........................................

ผอ.กง.สศ. .....................................

หน.ฝ.คศ. ......................................

จนท. .............................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312   
โทรสาร 0-2240-9021-3 ต่อ 218